จตุพร พรหมพันธุ์

จตุพร พรหมพันธุ์ #เปลี่ยนทาง (เกิด 5 ตุลาคม พ.ศ. 2508) ชื่อเล่น ตู่ เป็นนักกิจกรรมและนักการเมืองชาวไทย วิทยากรคณะหลอมรวมประชาชน อดีตสมาชิกสภาผู้แทนราษฎร อดีตประธานแนวร่วมประชาธิปไตยต่อต้านเผด็จการแห่งชาติ (นปช.)
ประวัติ.
จตุพร เกิดเมื่อวันที่ 5 ตุลาคม พ.ศ. 2508 ที่อำเภอบ้านนาสาร จังหวัดสุราษฎร์ธานี เป็นบุตรนายชวน พรหมพันธุ์ กับนางน่วม บัวแก้ว เป็นน้องชายต่างมารดากับ พระเทพดิลก (ระแบบ ฐิตญาโณ) ผู้ช่วยเจ้าอาวาสวัดบวรนิเวศวิหาร 
สำเร็จการศึกษา จากโรงเรียนวัดบวรนิเวศ และระดับปริญญาตรี จากคณะรัฐศาสตร์ มหาวิทยาลัยรามคำแหง
งานการเมือง.
จตุพร เป็นอดีตโฆษกพรรคไทยรักไทย และอดีต สส.อบัญชีรายชื่อของพรรค แจ้งเกิดทางการเมืองจากการเป็นผู้นำนักศึกษาช่วงเหตุการณ์พฤษภาทมิฬ พ.ศ. 2535 เมื่อเกิดการปราบปรามผู้ชุมนุมที่ ถนนราชดำเนิน และผู้ชุมนุมย้ายไปปักหลักที่รามคำแหง โดยมีจตุพรขึ้นเวทีปราศรัยด้วย โดยร่วมกับเพื่อนๆ นักศึกษาอีกหลายคน เช่น อุสมาน ลูกหยี วัชระ เพชรทอง จตุพร ทำงานการเมืองโดยมีกลุ่มนักศึกษา[[มหาวิทยาลัยรามคำแหง|รามคำแหง]] พรรคศรัทธาธรรม ที่ตัวเองเป็นผู้ก่อตั้ง จึงมีชื่อที่รู้จักกันดีในสมัยเรียนว่า "ตู่ ศรัทธาธรรม" เป็นฐานกำลังคอยเคลื่อนไหว เช่น การให้กำลังใจ[[ทักษิณ ชินวัตร]]
เข้าสู่วงการเมืองครั้งแรกด้วยการสังกัด[[พรรคพลังธรรม]] ในช่วงที่มี[[ไชยวัฒน์ สินสุวงศ์]]เป็นหัวหน้าพรรค ต่อมาเริ่มมีความใกล้ชิดกับ[[ภูมิธรรม เวชยชัย]] รองประธานมูลนิธิอาสาสมัครเพื่อสังคม (มอส.) ในขณะนั้น ซึ่งต่อมาทำให้ได้มีส่วนร่วมในการก่อตั้ง[[พรรคไทยรักไทย]] 
จตุพรเคยดำรงตำแหน่งเป็นเลขานุการของ[[ประพัฒน์ ปัญญาชาติรักษ์]] [[รัฐมนตรีว่าการกระทรวงทรัพยากรธรรมชาติและสิ่งแวดล้อมของไทย|รัฐมนตรีว่าการกระทรวงทรัพยากรธรรมชาติและสิ่งแวดล้อม]] สมัยรัฐบาลทักษิณ 1 ต่อมาเข้าร่วมเป็น 1 ใน 8 แกนนำ[[แนวร่วมประชาธิปไตยต่อต้านเผด็จการแห่งชาติ|แนวร่วมประชาธิปไตยขับไล่เผด็จการ]] (นปก.) ที่เคลื่อนไหวต่อต้าน [[คณะมนตรีความมั่นคงแห่งชาติ]] ต่อมาได้เข้าสังกัดกับ[[พรรคพลังประชาชน (พ.ศ. 2541)|พรรคพลังประชาชน]]พร้อมกับลงรับสมัคร สส. ระบบสัดส่วนลำดับที่ 4 ของกลุ่ม 6 ที่ประกอบด้วยพื้นที่[[กรุงเทพมหานคร]] [[จังหวัดนนทบุรี|นนทบุรี]] และ[[จังหวัดสมุทรปราการ|สมุทรปราการ]] และได้รับเลือกตั้งเป็น สส.ในสมัยแรก
ในปี พ.ศ. 2551 จตุพรเป็นหนึ่งในพิธีกรรายการ "[[ความจริงวันนี้]]" ทาง[[เอ็นบีที 2 เอชดี|เอ็นบีที]] โดยร่วมกับ[[วีระกานต์ มุสิกพงศ์|วีระ มุสิกพงศ์]] และ[[ณัฐวุฒิ ใสยเกื้อ]] เพื่อตอบโต้และวิพากษ์วิจารณ์การเคลื่อนไหวของพันธมิตรฯ
หลังการยุบพรรคพลังประชาชน และการจัดตั้งรัฐบาล โดยการนำของพรรคประชาธิปัตย์ จตุพรทำหน้าที่สมาชิกฝ่ายค้านในสภาผู้แทนราษฎร และยังคงร่วมงานกับกลุ่ม นปช. อย่างต่อเนื่อง โดยร่วมขึ้นปราศรัยในฐานะแกนนำ ภายหลัง[[ความไม่สงบทางการเมืองในประเทศไทย เมษายน พ.ศ. 2552|เหตุการณ์ก่อความไม่สงบของกลุ่ม นปช. เมษายน พ.ศ. 2552]] จตุพรถูกออกหมายจับพร้อมกับแกนนำคนอื่นๆ ในวันที่ 14 เมษายน พ.ศ. 2552
ใน[[การชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553|การชุมนุมของแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน พ.ศ. 2553]] จตุพรเข้าร่วมชุมนุมในครั้งนี้ด้วย และถูกออกหมายจับเมื่อการชุมนุมสิ้นสุดลง โดยใช้ตำแหน่งสมาชิกสภาผู้แทนราษฎรประกันตัวไป 
ต่อมามีการเปิดเผยว่า ในปี พ.ศ. 2553 จตุพรเป็นหนึ่งในบรรดา ส.ส.ที่ไม่เคยมาร่วมลงคะแนนผ่านร่าง[[กฎหมาย]]ใน[[รัฐสภา|สภาผู้แทนราษฎร]]เลย เช่นเดียวกันกับ[[เสนาะ เทียนทอง]] หัวหน้า[[พรรคประชาราช]]
การชุมนุมที่อนุเสาวรีย์ประชาธิปไตยวันที่ 10 เมษายน พ.ศ. 2554 จตุพรปราศรัยว่า คุณเอาหน่วยไหนมาฆ่าพวกผม ยังไม่เจ็บปวด ยกเว้นสองหน่วยอย่าเอามาฆ่าผมได้ไหม คือ หนึ่ง ทหารรักษาพระองค์ และสอง ทหารเสือพระราชินี เพราะพวกเรามีความเจ็บปวดว่าเป็นกระสุนพระราชทานใช่ไหมมีประเทศไหนบ้างในโลกนี้ฆ่าลูกเพื่อปกป้องพ่อ ฆ่าลูกเพื่อพ่อ ฆ่าลูกเพื่อแม่ มีไอ้ประเทศบ้าประเทศนี้ประเทศเดียว ซึ่งต่อมา[[ประยุทธ์ จันทร์โอชา]] ผู้บัญชาการทหารบก มอบอำนาจให้นายทหารพระธรรมนญฟ้องร้อง เนื่องจากเป็นการกล่าวในที่สาธารณะ แต่[[ธาริต เพ็งดิษฐ์]] อธิบดีกรมสอบสวนคดีพิเศษ สั่งไม่ฟ้อง
ในการเลือกตั้ง พ.ศ. 2554 จตุพรได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย ต่อมาในช่วงเดือนเมษายน พ.ศ. 2554 ประยุทธ์ จันทร์โอชา ผู้บัญชาการทหารบก มอบอำนาจให้นายทหารพระธรรมนูญ เป็นผู้ดำเนินการฟ้องร้องจตุพร ใน[[ความผิดต่อองค์พระมหากษัตริย์ไทย|ข้อหากล่าวหมิ่นประมาทต่อองค์พระมหากษัตริย์]] โดยทาง[[กรมสอบสวนคดีพิเศษ]]ออกหมายเรียก โดยอาศัยอำนาจตามมาตรา 18 ตามพระราชบัญญัติความมั่นคงภายในราชอาณาจักร พ.ศ. 2551 เรียกรับทราบข้อกล่าวหา พร้อมกลุ่มแนวร่วมประชาธิปไตยต่อต้านเผด็จการแห่งชาติอีกจำนวนหนึ่ง อันเนื่องมาจากการปราศรัยที่อนุสาวรีย์ประชาธิปไตย เมื่อวันที่ 10 เมษายน พ.ศ. 2554 ต่อมาศาลได้มีคำวินิจฉัยให้ถอนประกัน ส่งผลให้จตุพรถูกส่งตัวเข้าเรือนจำ ในวันที่ 12 พฤษภาคม พ.ศ. 2554
ในช่วงปลายปี พ.ศ. 2554 สื่อมวลชนรัฐสภาได้ตั้งฉายาให้จตุพร กับ[[อรรถพร พลบุตร]] ว่าเป็น "คู่กัดแห่งปี" ซื่งนับเป็นปีที่ 2 ของฉายาดังกล่าว โดยก่อนหน้านี้ในปี พ.ศ. 2553 ได้รับฉายานี้คู่กับ[[วัชระ เพชรทอง]]
ต่อมาในเดือนพฤษภาคม พ.ศ. 2555 มีคำวินิจฉัยเสียงข้างมาก 7 ต่อ 1 ให้สมาชิกภาพสมาชิกสภาผุ้แทนราษฎรของจตุพร สิ้นสุดลงตามรัฐธรรมนูญมาตรา 106 (4) ประกอบกับมาตรา 101(3)รวมถึงสิ้นสุดความเป็นสมาชิกพรรคการเมือง
ใน[[การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557]] ได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 20
จตุพร เข้ารับตำแหน่งหน้าที่ประธาน นปช. ต่อจาก[[ธิดา ถาวรเศรษฐ]] ในเดือนกรกฎาคม พ.ศ. 2556
วันที่ 29 พฤศจิกายน พ.ศ. 2558 ทหารจับจตุพรก่อนปล่อยในวันที่ 30 พฤศจิกายน พ.ศ. 2558 
ในวันที่ 2 กุมภาพันธ์ 2559 ทหารได้เชิญนายจตุพรเดินทางมายังกองทัพภาคที่ 1 และ 18 กุมภาพันธ์ 2559 ทหารได้เชิญนายจตุพรไปพูดคุยที่มณฑลทหารบกที่ 11วันที่ 27 กรกฎาคม 2559 [[พระสุวิทย์ ธีรธมฺโม]] แจ้งความข้อหาหมิ่นประมาท โดยตำรวจรับแจ้งความ
ต่อมา วันที่ 11 ตุลาคม 2559 เขาถูกศาลอาญาสั่งถอนประกัน ส่งผลให้เขาต้องเข้าเรือนจำพิเศษกรุงเทพมหานคร ทันที
ในเดือนกรกฎาคม พ.ศ.2565 จตุพรร่วมกับ[[นิติธร ล้ำเหลือ]] จัดตั้งกลุ่มเคลื่อนไหวทางการเมือง คณะหลอมรวมประชาชน โดยมีวัตถุประสงค์เพื่อต้องการยับยั้งความเสียหายอย่างร้ายแรงที่จะเกิดขึ้นกับประเทศ ซึ่งเขาได้วิพากษ์วิจารณ์การทำงานของรัฐบาลประยุทธ์ รวมไปถึงการวิพากษ์วิจารณ์ [[ทักษิณ ชินวัตร]] และ[[พรรคเพื่อไทย]] อีกด้วย เหตุผลคือกล้าวิพากษ์วิจารณ์พลเอกประยุทธ์อย่างไร ก็ต้องกล้าวิพากษ์วิจารณ์ฝ่ายทักษิณ เพราะมิเช่นนั้นก็เป็นการเมืองแบบเดิม และตัวเองถูกมองว่ามีผลประโยชน์เกี่ยวข้องเหมือนเดิม ฝ่ายตัวเองก็ถูกตลอด อีกทั้งตนเคยต้องทำหน้าที่อธิบายถูกตลอดกันมายาวนานแล้ว คือหมายความว่า อธิบายดำเป็นขาว และขาวเป็นดำกัน
คดีความ.
จตุพรตกเป็นจำเลย ในคดีความต่าง ๆ หลายคดี ดังต่อไปนี้